Tillaga

Miðnæturopnun í sund

Lagt er til að sett verði af stað tilraunaverkefni í Laugardalslaug með miðnæturopnun á fimmtudagskvöldum frá og með 4. ágúst. n.k. og að þá verði opið til miðnættis eða til kl. 24:00. Um verði að ræða tilraun til áramóta en lagt verði mat á reynsluna við undirbúning fjárhagsáætlunar 2023.

Greinargerð

Í samstarfssáttmála Samfylkingar, Framsóknar, Pírata og Viðreisnar segir í fyrstu aðgerðum:

Við ætlum að gera tilraun með miðnæturopnun í einni sundlaug einu sinni í viku.

Tilraunaverkefni um miðnæturopnun í sund er í senn lýðheilsumál og skemmtileg hugmynd sem undirstrikar að sundlaugamenningin í Reykjavík er ein af helstu skrautfjöðrum borgarinnar.

Gera má ráð fyrir að kostnaðarauki vegna þessa til áramóta verði 2.5 mkr. og á ársgrundvelli um 6 mkr.